
Δευτέρα, 31 Αυγούστου 2026

ΔΕΛΤΙΟ ΤΥΠΟΥ

Σύλληψη ημεδαπού για ναρκωτικά στη Σαμοθράκη


Τις μεσημβρινές ώρες της 30-08-2026, στελέχη της Λιμενικής Αρχής Σαμοθράκης προέβησαν στη σύλληψη ενός 33χρονου ημεδαπού για παράβαση του Ν. 4139/2013 «Περί εξαρτησιογόνων ουσιών».
Ειδικότερα, σε έλεγχο που διενεργήθηκε στον 33χρονο εντός του οχήματος του, στη χερσαία ζώνη λιμένα Καμαριώτισσας της νήσου Σαμοθράκης, βρέθηκαν στην κατοχή του τα κάτωθι:
· δύο (2) νάιλον συσκευασίες με κοκαΐνη, συνολικού μικτού βάρους δύο γραμμαριών και τεσσάρων δεκάτων του γραμμαρίου (2,4γρ.),
· μια (1) νάιλον συσκευασία περιέχουσα πέντε (5) φιξάκια κοκαΐνης,  συνολικού μικτού βάρους έξι δεκάτων του γραμμαρίου (0,6 γρ.),
· πενήντα τρία (53) δισκία που περιείχαν τη δραστική ουσία αλπραζολάμη, χωρίς την απαιτούμενη ιατρική συνταγή,
· ένα (1) βαζάκι περιέχον κρυσταλλική μεθαμφεταμίνη, συνολικού μικτού βάρους δεκαέξι γραμμαρίων και τεσσάρων δεκάτων του γραμμαρίου (16,4 γρ.),
· μία (1) νάιλον συσκευασία περιέχουσα χάπια λευκού και μπλε χρώματος αγνώστου προέλευσης,
· μία (1) καπνική συσκευή περιέχουσα διμεθυλοτρυπταμίνη (DMT),
· τρία (3) τεμάχια ζελεδάκια εμποτισμένα με LSD,
Από το Α΄ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης, που διενεργεί την προανάκριση, κατασχέθηκαν τα ανευρεθέντα, ενώ οι ναρκωτικές ουσίες πρόκειται να αποσταλούν στη Χημική Υπηρεσία Κεντρικής Μακεδονίας – Θεσσαλονίκης για περαιτέρω ανάλυση.
Διαθέσιμο φωτογραφικό υλικό έχει αναρτηθεί στο www.hcg.gr.

